ddrg/super_eurlex huggingface dataset:
SL Uradni list Evropske unije L 108/20

UREDBA KOMISIJE (EU) 2018/652

z dne 23. aprila 2018

o začasni prepovedi ribolova na rdečega okuna v območju NAFO 3M s plovili, ki plujejo pod zastavo države članice Evropske unije

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Sveta (ES) št. 1224/2009 z dne 20. novembra 2009 o vzpostavitvi nadzornega sistema Unije za zagotavljanje skladnosti s pravili skupne ribiške politike (1) in zlasti člena 36(2) Uredbe,

ob upoštevanju naslednjega:

(1) Uredba Sveta (EU) 2018/120 (2) določa kvote za leto 2018.

(2) Po podatkih, ki jih je prejela Komisija, se je z ulovi staleža iz Priloge k tej uredbi s plovili, ki plujejo pod zastavo Evropske unije ali so v njej registrirana, izčrpala dodeljena vmesna kvota za obdobje pred 1. julijem 2018.

(3) Zato je treba usmerjene ribolovne dejavnosti za navedeni stalež do 30. junija 2018 prepovedati –

SPREJELA NASLEDNJO UREDBO:

Člen 1

Izčrpanje kvote

Ribolovna kvota za stalež iz Priloge k tej uredbi, ki je bila za obdobje od 1. januarja 2018 do vključno 30. junija 2018 dodeljena državam članicam iz Priloge, velja od datuma iz navedene priloge za izčrpano.

Člen 2

Prepovedi

Usmerjene ribolovne dejavnosti za stalež iz Priloge k tej uredbi s plovili, ki plujejo pod zastavo države članice iz Priloge ali so v njej registrirana, so prepovedane od datuma iz navedene priloge do vključno 30. junija 2018.

Člen 3

Začetek veljavnosti

Ta uredba začne veljati dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 23. aprila 2018 Za Komisijo V imenu predsednika João AGUIAR MACHADO Generalni direktor Generalni direktorat za pomorske zadeve in ribištvo

(1) UL L 343, 22.12.2009, str. 1.

(2) Uredba Sveta (EU) 2018/120 z dne 23. januarja 2018 o določitvi ribolovnih možnosti za leto 2018 za nekatere staleže rib in skupine staležev rib, ki se uporabljajo za vode Unije in za plovila Unije v nekaterih vodah zunaj Unije, ter o spremembi Uredbe (EU) 2017/127 (UL L 27, 31.1.2018, str. 1).
(4)

Evropska agencija za varnost hrane (v nadaljnjem besedilu: Agencija) je zaključila oceno snovi, ki so vključene na seznam Unije z naslednjimi številkami FL: 09.931, 13.058, 15.004, 15.057, 15.079, 15.109 15.113, 16.090 in 16.111. Te snovi so bile navedene na seznamu kot aromatične snovi v postopku ocenjevanja v letu 2012. Agencija jih je ocenila v naslednjih ocenah skupin aromatičnih snovi: ocena FGE.72rev1 (4) (snov s št. FL 09.931), ocena FGE.21rev4 (5) (snovi s št. FL 15.057 in 15.079), ocena FGE.76rev1 (6) (snovi s št. FL 15.004, 15.109 in 15.113), oceni FGE.94 (7) in FGE.94rev.2 (8) (snov s št. FL 16.090), oceni FGE.94rev.1 (9) in FGE94rev.2 (10) (snov s št. FL 16.111) ter ocena FGE.67rev2 (11) (snov s št. FL 13.058). Agencija je ugotovila, da te aromatične snovi ne predstavljajo tveganja za varnost pri ocenjeni količini, zaužiti s hrano.
(4)

člen 5 se nadomesti z naslednjim: „Člen 5 1. Da bi lahko izkoristili tarifne kvote, določene v Prilogi, je treba za zadevne proizvode carinskim organom Unije predložiti veljavno dokazilo o poreklu skupaj s carinsko deklaracijo za sprostitev v prosti promet. 2. Pri tarifni kvoti, ki je del preferencialnega tarifnega sporazuma, je dokazilo o poreklu iz odstavka 1 dokazilo o poreklu, predpisano v zadevnem sporazumu. Pri tarifnih kvotah, ki niso posledica preferencialnih tarifnih sporazumov, se uporablja člen 61 Uredbe (EU) št. 952/2013 Evropskega parlamenta in Sveta (*2). Kadar se tarifne kvote, ki izvirajo iz iste tretje države ter spadajo v prvi in drugi pododstavek, združijo, se za zadevne proizvode carinskim organom Unije predloži dokazilo o poreklu, predpisano v zadevnem sporazumu, skupaj s carinsko deklaracijo za sprostitev v prosti promet. 3. Pri tarifnih kvotah, ki niso posledica preferencialnih tarifnih sporazumov, se za zadevne proizvode carinskim organom Unije predloži carinska deklaracija za sprostitev v prosti promet skupaj z dokumentom, ki ga izda pristojni organ ali agencija v tretji državi porekla. Ta dokument vsebuje naslednje: (a) ime pošiljatelja; (b) vrsto proizvoda in oznako KN; (c) število tovorkov, njihovo naravo, označbe in številke; (d) zaporedno številko ali zaporedne številke zadevne tarifne kvote; (e) skupno neto maso po kategorijah koeficientov, kakor so določeni v členu 3(2) te uredbe. (*2) Uredba (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (UL L 269, 10.10.2013, str. 1).“;"
Ime (in morebitni vzdevki)

„9.

KIM Yong Nam (Kim Yong-Nam, Kim Young-Nam, Kim Yong-Gon)

Datum rojstva: 2.12.1947 Kraj rojstva: Sinuju, DLRK

20.4.2018
(1)

Z Uredbo Komisije (ES) št. 1126/2008 (2) so bili sprejeti nekateri mednarodni standardi in pojasnila, ki so obstajali 15. oktobra 2008.
(1)

Direktiva (EU) 2016/97 usklajuje nacionalne določbe o distribuciji zavarovalnih in pozavarovalnih produktov ter pooblašča Komisijo za sprejetje delegiranih aktov, v katerih podrobno opredeli merila in praktične podrobnosti v zvezi s pravili poslovanja, ki veljajo za distribucijo zavarovalnih naložbenih produktov, ter v zvezi z zahtevami glede nadzora in upravljanja produktov za zavarovalnice in distributerje zavarovalnih produktov. Komisija je na podlagi teh pooblastil 21. septembra 2017 sprejela Delegirano uredbo (EU) 2017/2358 (2) in Delegirano uredbo (EU) 2017/2359 (3).
SL Uradni list Evropske unije L 81/9

IZVEDBENA UREDBA KOMISIJE (EU) 2018/483

z dne 22. marca 2018

o določitvi najnižje prodajne cene za posneto mleko v prahu za osemnajsti delni razpis v okviru razpisnega postopka, odprtega z Izvedbeno uredbo (EU) 2016/2080

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1),

ob upoštevanju Izvedbene uredbe Komisije (EU) 2016/1240 z dne 18. maja 2016 o pravilih za uporabo Uredbe (EU) št. 1308/2013 Evropskega parlamenta in Sveta glede javne intervencije in pomoči za zasebno skladiščenje (2) ter zlasti člena 32 Uredbe,

ob upoštevanju naslednjega:

(1) Z Izvedbeno uredbo Komisije (EU) 2016/2080 (3) se je začela prodaja posnetega mleka v prahu z razpisnim postopkom.

(2) Glede na ponudbe, predložene za osemnajsti delni razpis, je treba določiti najnižjo prodajno ceno.

(3) Ukrepi iz te uredbe so v skladu z mnenjem Upravljalnega odbora za skupno ureditev kmetijskih trgov –

SPREJELA NASLEDNJO UREDBO:

Člen 1

Za osemnajsti delni razpis za prodajo posnetega mleka v prahu v okviru razpisnega postopka, odprtega z Izvedbeno uredbo (EU) 2016/2080, katerega rok za predložitev ponudb je potekel 20. marca 2018, znaša najnižja prodajna cena 105,00 EUR/100 kg.

Člen 2

Ta uredba začne veljati na dan objave v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 22. marca 2018 Za Komisijo V imenu predsednika Jerzy PLEWA Generalni direktor Generalni direktorat za kmetijstvo in razvoj podeželja

(1) UL L 347, 20.12.2013, str. 671.

(2) UL L 206, 30.7.2016, str. 71.

(3) Izvedbena uredba Komisije (EU) 2016/2080 z dne 25. novembra 2016 o začetku prodaje posnetega mleka v prahu z razpisnim postopkom (UL L 321, 29.11.2016, str. 45).
(4)

Direktiva Sveta 92/83/EGS (2) določa, da morajo „druge peneče fermentirane pijače, ki se uvrščajo pod tarifne številke 2204 in 2205 ter tudi pod oznako KN 2206 00 91, kot so se uporabljale v času sprejetja direktive (trenutno oznaki KN 2206 00 31 in 2206 00 39), imeti povišan tlak 3 ali več barov.
SL Uradni list Evropske unije LI 54/1

IZVEDBENA UREDBA SVETA (EU) 2018/281

z dne 26. februarja 2018

o izvajanju Uredbe (EU) 2016/1686 o dodatnih omejevalnih ukrepih proti ISIL (Daiš) in Al-Kaidi ter fizičnim ali pravnim osebam, subjektom ali organom, ki so z njima povezani

SVET EVROPSKE UNIJE JE –

ob upoštevanju Pogodbe o delovanju Evropske unije,

ob upoštevanju Uredbe Sveta (EU) 2016/1686 z dne 20. septembra 2016 o dodatnih omejevalnih ukrepih proti ISIL (Daiš) in Al-Kaidi ter fizičnim ali pravnim osebam, subjektom ali organom, ki so z njima povezani (1), in zlasti člena 4(1) Uredbe,

ob upoštevanju predloga visokega predstavnika Unije za zunanje zadeve in varnostno politiko,

ob upoštevanju naslednjega:

(1) Svet je 20. septembra 2016 sprejel Uredbo (EU) 2016/1686.

(2) Zaradi grožnje, ki jo še vedno predstavljajo ISIL (Daiš) in Al Kaida ter fizične ali pravne osebe, subjekti ali organi, ki so z njima povezani, bi bilo treba na seznam fizičnih ali pravnih oseb, subjektov ali organov iz Priloge I k Uredbi (EU) 2016/1686 dodati eno osebo.

(3) Prilogo I k Uredbi (EU) 2016/1686 bi bilo zato treba ustrezno spremeniti –

SPREJEL NASLEDNJO UREDBO:

Člen 1

Priloga I k Uredbi (EU) 2016/1686 se spremeni, kot je določeno v Prilogi k tej uredbi.

Člen 2

Ta uredba začne veljati na dan objave v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 26. februarja 2018 Za Svet Predsednica F. MOGHERINI

(1) UL L 255, 21.9.2016, str. 1.
„1.

Ime: CAPRICORN Plovilo je uvrščeno na seznam v skladu z odstavkoma 10(a) in 10(b) resolucije 2146 (2014), kakor je bila podaljšana in spremenjena z odstavkom 2 resolucije 2362 (2017) (prepoved natovarjanja, prevoza ali raztovarjanja; prepoved vplutja v pristanišča). V skladu z odstavkom 11 resolucije 2146 je odbor to uvrstitev na seznam obnovil 18. januarja 2018 in velja do 17. aprila 2018, če je odbor prej ne razveljavi v skladu z odstavkom 12 resolucije 2146. Država zastave: neznana. Dodatne informacije Datum uvrstitve na seznam: 21. julij 2017. Številka IMO: 8900878. Plovilo je bilo 21. septembra 2017 opaženo v mednarodnih vodah ob obali Združenih arabskih emiratov.“
SL Uradni list Evropske unije L 48/39

IZVEDBENA UREDBA KOMISIJE (EU) 2018/256

z dne 20. februarja 2018

o dvestoenainosemdeseti spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z organizacijama ISIL (Daiš) in Al-Kaida

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Sveta (ES) št. 881/2002 z dne 27. maja 2002 o posebnih omejevalnih ukrepih za nekatere osebe in subjekte, povezane z organizacijama ISIL (Daiš) in Al-Kaida (1), ter zlasti člena 7(1)(a) in člena 7a(5) Uredbe,

ob upoštevanju naslednjega:

(1) Priloga I k Uredbi (ES) št. 881/2002 navaja osebe, skupine in subjekte, ki jih zadeva zamrznitev sredstev in gospodarskih virov iz navedene uredbe.

(2) Odbor za sankcije Varnostnega sveta Združenih narodov je 14. februarja 2018 sklenil spremeniti en vnos na seznamu oseb, skupin in subjektov, za katere velja zamrznitev sredstev in gospodarskih virov. Prilogo I k Uredbi (ES) št. 881/2002 bi bilo zato treba ustrezno spremeniti –

SPREJELA NASLEDNJO UREDBO:

Člen 1

Priloga I k Uredbi (ES) št. 881/2002 se spremeni v skladu s Prilogo k tej uredbi.

Člen 2

Ta uredba začne veljati dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 20. februarja 2018 Za Komisijo V imenu predsednika Vodja službe za instrumente zunanje politike

(1) UL L 139, 29.5.2002, str. 9.
2.

člen 3 se spremeni: odstavek 1 se nadomesti z naslednjim: „Izjema od obveznosti iztovarjanja iz člena 15(4)(b) Uredbe (EU) št. 1380/2013 za vrste, za katere znanstveni dokazi kažejo visoke stopnje preživetja, se v letu 2018 uporablja za: (a) morski list (Solea solea), ulovljen z vlečnimi mrežami z gredjo (rapido, TBB) (*1) v GPO 17 in 18; (b) veliko pokrovačo (Pecten jacobeus), ulovljeno z mehaniziranimi strgačami (HMD) v zahodnem Sredozemskem morju; (c) ladinke (Venerupis spp.), ulovljene z mehaniziranimi strgačami (HMD) v zahodnem Sredozemskem morju; (d) venernice (Venus spp.), ulovljene z mehaniziranimi strgačami (HMD) v zahodnem Sredozemskem morju; (e) škampa (Nephrops norvegicus), ulovljenega z vsemi pridnenimi vlečnimi mrežami (OTB, OTT, PTB, TBN, TBS, TB, OT, PT in TX) v zahodnem Sredozemskem morju. (*1) Kode orodja, ki se uporabljajo v tej uredbi, ustrezajo kodam iz Priloge XI k Izvedbeni uredbi Komisije (EU) št. 404/2011 z dne 8. aprila 2011 o določitvi podrobnih pravil za izvajanje Uredbe Sveta (ES) št. 1224/2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike (UL L 122, 30.4.2011, str. 1). Za plovila, katerih dolžina čez vse (LOA) je manj kot 10 metrov, kode orodja, uporabljene v tej tabeli, ustrezajo kodam iz klasifikacije orodja FAO.“" odstavek 2 se nadomesti z naslednjim: „Morski list (Solea solea), velika pokrovača (Pecten jacobeus), ladinke (Venerupis spp.), venernice (Venus spp.) in škamp (Nephrops norvegicus), ulovljeni v primerih iz odstavka 1, se takoj izpustijo na območju, kjer so bili ulovljeni.“ odstavek 3 se nadomesti z naslednjim: „Države članice z neposrednim upravljalnim interesom za ribolov v Sredozemskem morju do 1. maja 2018 Komisiji predložijo dodatne podatke o zavržkih poleg tistih iz skupnih priporočil z dne 2. in 28. junija ter 6. julija 2017 in morebitne druge zadevne znanstvene informacije, ki podpirajo izjemo iz odstavka 1. Za škampa (Nephrops norvegicus) države članice predložijo podatke, ki bi zagotovili dodatni dokaz za stopnje preživetja v poletnih mesecih. Znanstveni, tehnični in gospodarski odbor za ribištvo (STECF) oceni navedene podatke in informacije najpozneje do julija 2018.“
(7)

V skladu s členom 13(2) Uredbe (ES) št. 1107/2009 v povezavi s členom 6 Uredbe ter ob upoštevanju najnovejših znanstvenih in tehničnih dognanj je potrebno in primerno spremeniti pogoje za odobritev in hkrati ohraniti nekatere pogoje in omejitve ter zahtevati od vložnika, da predloži potrditvene informacije, predložene pri prvi odobritvi.
(4)

Cilj skupne tehnološke pobude za industrijske panoge, ki temeljijo na rabi biomase, da se dejavnosti opravijo v sodelovanju z zainteresiranimi stranmi vzdolž celotne vrednostne verige na področju biomase, vključno z malimi in srednjimi podjetji, raziskovalnimi in tehnološkimi središči ter univerzami, je mogoče doseči le tako, da se konzorciju BIC in njegovim sestavnim subjektom omogoči, da finančnega prispevka ne zagotovijo le s plačili Skupnemu podjetju BBI, temveč tudi s finančnimi prispevki za posredne ukrepe, ki jih financira Skupno podjetje BBI.
(2)

V skladu z drugim pododstavkom člena 182(1) Uredbe (EU) št. 1308/2013 sprožitvene količine uvoza za morebitno uporabo dodatnih uvoznih dajatev za nekatere vrste sadja in zelenjave temeljijo na podatkih o uvozu in podatkih o domači porabi za pretekla tri leta. Na podlagi podatkov, ki jih uradno sporočijo države članice za leta 2014, 2015 in 2016, bi bilo treba sprožitvene količine za nekatere vrste sadja in zelenjave določiti za leti 2018 in 2019.
Popravek Izvedbene uredbe Komisije (EU) 2018/1002 z dne 16. julija 2018 o spremembi Izvedbene uredbe (EU) 2017/1153 za razjasnitev in poenostavitev postopka korelacije ter njegovo prilagoditev spremembam Uredbe (EU) 2017/1151

( Uradni list Evropske unije L 180 z dne 17. julija 2018 )

Stran 13, točka 11 Priloge, ki nadomešča točko 4.2.1.4 Priloge I k Izvedbeni uredbi (EU) 2017/1153, točka 4.2.1.4.1, formule 1(b), 2 in 3:

besedilo:

„Formula (b)

Or, if (TM n,H.RR n,H – TM n,L.RR n,L )=0, or, where applicable, (RM n,H.RR n,H-RM n,L.RR n,L )=0, Formula 2 shall apply:

Formula 2

ƒ 0 n,ind = F 0 n,H –ΔF 0n

ƒ 1 n,ind = F 1 n,H

Or, i (TM)

or, if Δ[Cd × Af]LH,n = 0, Formula 3 shall apply :

Formula 3

ƒ2 n,ind = F2 n,H –ΔF2n

Where :

ΔF0,n= F0 n,H – F0 n,L

ΔF2,n= F2 n,H – F2 n,L “
Popravek Uredbe (EU) 2018/1724 Evropskega parlamenta in Sveta z dne 2. oktobra 2018 o vzpostavitvi enotnega digitalnega portala za zagotavljanje dostopa do informacij, do postopkov ter do storitev za pomoč in reševanje težav ter o spremembi Uredbe (EU) št. 1024/2012

( Uradni list Evropske unije L 295 z dne 21. novembra 2018 )

Naslovnica, kazalo vsebine, in stran 1, naslov uredbe:

besedilo:

„Uredba (EU) 2018/1724 Evropskega parlamenta in Sveta z dne 2. oktobra 2018 o vzpostavitvi enotnega digitalnega portala za zagotavljanje dostopa do informacij, do postopkov ter do storitev za pomoč in reševanje težav ter o spremembi Uredbe (EU) št. 1024/2012“

se glasi:

„Uredba (EU) 2018/1724 Evropskega parlamenta in Sveta z dne 2. oktobra 2018 o vzpostavitvi enotnega digitalnega vstopnega mesta za zagotavljanje dostopa do informacij, do postopkov ter do storitev za pomoč in reševanje težav ter o spremembi Uredbe (EU) št. 1024/2012“.

Stran 26, člen 29, tretji stavek:

besedilo:

„Usklajevalna skupina za portal sprejme svoj poslovnik.“

se glasi:

„Usklajevalna skupina za vstopno mesto sprejme svoj poslovnik.“
„5. Gospodarski subjekti in upravljavci prvih maloprodajnih mest si izmenjujejo informacije o svojih identifikacijskih kodah gospodarskega subjekta in s tem gospodarskim subjektom omogočijo evidentiranje in pošiljanje informacij o gibanju izdelkov v skladu s členom 32.“
Popravek Izvedbene uredbe Komisije (EU) 2018/49 z dne 11. januarja 2018 o spremembi Izvedbene uredbe Sveta (EU) št. 501/2013 po pregledu glede „novega izvoznika“ v skladu s členom 11(4) in 13(4) Uredbe (EU) 2016/1036 Evropskega parlamenta in Sveta

( Uradni list Evropske unije L 7 z dne 12. januarja 2018 )

Kazalo vsebine in stran 31, naslov uredbe:

besedilo:

„Izvedbena uredba Komisije (EU) 2018/49 z dne 11. januarja 2018 o spremembi Izvedbene uredbe Sveta (EU) št. 501/2013 po pregledu glede ‚novega izvoznika‘ v skladu s členom 11(4) in 13(4) Uredbe (EU) 2016/1036 Evropskega parlamenta in Sveta“

se glasi:

„Izvedbena uredba Komisije (EU) 2018/49 z dne 11. januarja 2018 o spremembi Izvedbene uredbe Sveta (EU) št. 501/2013 o razširitvi dokončne protidampinške dajatve, uvedene z Izvedbeno uredbo (EU) št. 990/2011 na uvoz koles s poreklom iz Ljudske republike Kitajske, na uvoz koles, poslanih iz, med drugim, Tunizije, ne glede na to, ali so deklarirani kot izdelek s poreklom iz, med drugim, Tunizije ali ne, po pregledu glede ‚novega izvoznika‘ v skladu s členoma 11(4) in 13(4) Uredbe (EU) 2016/1036 Evropskega parlamenta in Sveta“.
SL Uradni list Evropske unije L 333/45

IZVEDBENA UREDBA KOMISIJE (EU) 2017/2331

z dne 14. decembra 2017

o odobritvi zaščite iz člena 99 Uredbe (EU) št. 1308/2013 Evropskega parlamenta in Sveta za ime „La Clape“ (ZOP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 99 Uredbe,

ob upoštevanju naslednjega:

(1) Komisija je v skladu s členom 97(2) in (3) Uredbe (EU) št. 1308/2013 proučila vlogo Francije za zaščito imena „La Clape“ in jo objavila v Uradnem listu Evropske unije (2).

(2) Komisija ni prejela nobenega ugovora v skladu s členom 98 Uredbe (EU) št. 1308/2013.

(3) V skladu s členom 99 Uredbe (EU) št. 1308/2013 bi bilo treba ime „La Clape“ zaščititi in ga vpisati v register iz člena 104 navedene uredbe.

(4) Ukrepi iz te uredbe so v skladu z mnenjem Odbora za skupno ureditev kmetijskih trgov –

SPREJELA NASLEDNJO UREDBO:

Člen 1

Ime „La Clape“ (ZOP) se zaščiti.

Člen 2

Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 14. decembra 2017 Za Komisijo Predsednik Jean-Claude JUNCKER

(1) UL L 347, 20.12.2013, str. 671.

(2) UL C 259, 9.8.2017, str. 3.
(1)

V evropski strategiji zaposlovanja, smernicah za zaposlovanje (2) in evropskem stebru socialnih pravic (3), zlasti v njegovih načelih varne in prilagodljive zaposlitve, usklajevanja poklicnega in zasebnega življenja ter primernega delovnega okolja, je izražena potreba po večji prilagodljivosti podjetij in delavcev v Evropi ter poudarjena potreba po zbiranju podatkov z obsežno evropsko raziskavo o uporabi različnih oblik novih načinov organizacije dela in ureditev delovnega časa ter izkušnjah delavcev z navedenimi oblikami in ureditvami.
(c)

skupne informacijske sisteme in organizacijo, vključno z vsemi spremembami politike glede zunanjega izvajanja informacijskih storitev, diagrama poteka podatkov, notranje in zunanje programske opreme, ki se uporablja, ter osnovnih varnostnih postopkov in orodij za varnost podatkov in sistemov, kot so varnostno kopiranje, načrt neprekinjenega delovanja in revizijske sledi;
SL Uradni list Evropske unije L 266/4

IZVEDBENA UREDBA KOMISIJE (EU) 2017/1864

z dne 16. oktobra 2017

o odobritvi spremembe specifikacije za zaščiteno označbo porekla ali zaščiteno geografsko označbo (Rosé des Riceys (ZOP))

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 99 Uredbe,

ob upoštevanju naslednjega:

(1) Komisija je proučila vlogo za odobritev spremembe specifikacije za zaščiteno označbo porekla „Rosé des Riceys“, ki jo je Francija vložila v skladu s členom 105 Uredbe (EU) št. 1308/2013.

(2) Komisija je v skladu s členom 97(3) Uredbe (EU) št. 1308/2013 vlogo za odobritev spremembe specifikacije objavila v Uradnem listu Evropske unije (2).

(3) Komisija v skladu s členom 98 Uredbe (EU) št. 1308/2013 ni prejela nobenega ugovora.

(4) Zato je primerno spremembo specifikacije odobriti v skladu s členom 99 Uredbe (EU) št. 1308/2013.

(5) Ukrepi iz te uredbe so v skladu z mnenjem Odbora za skupno ureditev kmetijskih trgov –

SPREJELA NASLEDNJO UREDBO:

Člen 1

Sprememba specifikacije, objavljena v Uradnem listu Evropske unije v zvezi z imenom „Rosé des Riceys“ (ZOP), se odobri.

Člen 2

Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 16. oktobra 2017 Za Komisijo Predsednik Jean-Claude JUNCKER

(1) UL L 347, 20.12.2013, str. 671.

(2) UL C 200, 23.6.2017, str. 4.
(3)

Na podlagi zahtev, ki so jih pristojni nacionalni organi predložili ECB do 27. julija 2017, in ocene nacionalnih računovodskih okvirov, ki jo je opravila ECB, je ECB odločila, da se za manj pomembne nadzorovane subjekte s sedežem v nekaterih državah članicah Uredba (EU) 2017/1538 uporablja od 1. januarja 2019.
(105)

Kadar je bilo to potrebno za zagotovitev poštene primerjave, je Komisija v skladu s členom 2(10) osnovne uredbe normalno vrednost in/ali izvozno ceno prilagodila za razlike, ki so vplivale na cene in njihovo primerljivost. Izvedene so bile prilagoditve za prevoz (med 0 % in 4,4 %, odvisno od podatkov, ki jih je sporočila zadevna družba in ki so bili preverjeni), zavarovanje (med 0 % in 0,04 %, odvisno od podatkov, ki jih je sporočila zadevna družba in ki so bili preverjeni), stroške manipuliranja, natovarjanja in druge tozadevne stroške (med 0,1 % in 1,8 %, odvisno od podatkov, ki jih je sporočila zadevna družba in ki so bili preverjeni), stroške pretovarjanja, tovornino in uvozne dajatve v Uniji (med 0 % in 0,4 %, odvisno od podatkov, ki jih je sporočila zadevna družba in ki so bili preverjeni), stroške kredita (med 0,3 % in 1,5 %, odvisno od podatkov, ki jih je sporočila zadevna družba in ki so bili preverjeni), stroške pakiranja (med 1,3 % in 2,4 %, odvisno od podatkov, ki jih je sporočila zadevna družba in ki so bili preverjeni), bančne stroške (med 0 % in 0,2 %, odvisno od podatkov, ki jih je sporočila zadevna družba in ki so bili preverjeni), druga nadomestila (med 0 % in 0,4 %, odvisno od podatkov, ki jih je sporočila zadevna družba in ki so bili preverjeni) in provizije (med 0 % in 6,5 %, odvisno od podatkov, ki jih je sporočila zadevna družba in ki so bili preverjeni).